სვიანა-როსტიანი

სვიანა-როსტიანი — სოფელი საქართველოში, მცხეთა-მთიანეთის მხარის დუშეთის მუნიციპალიტეტში (ქვეშეთის ადმინისტრაციული ერთეული). 

მდებარეობს მთიულეთის ქედის სამხრეთ-დასავლეთ კალთაზე, ხადას ხეობაში. ზღვის დონიდან 1580 მეტრზე. დუშეთიდან 72 კმ. 

2020 წელს სვიანა-როსტიანის მიდამოებში (როსტიანების ნამოსახლარი) ქართულ-გერმანული არქეოლოგიური ექსპედიციის მიერ შესწავლილ იქნა ენეოლითის, ადრებრინჯაოს, შუაბრინჯაოს, გვიანბრინჯაო-ადრერკინის ხანის არქეოლოგიური ფენები. სოფლის მიდამოებში მდებარეობს ასევე კულტურული მემკვიდრეობის ობიექტები: ზურგიანი კოშკის
ნანგრევი, სვიანაანთ ნასოფლარი ეკლესიის ნანგრევებით, სვიანაანთ ციხე-კოშკი, ნაეკლესიარ და ნიში მჟავე წყალთან, როსტიაშვილების საცხოვრებელი სახლი და სხვ.საქართველოს კულტურული მემკვიდრეობის დაცვის ეროვნული სააგენტოს გენერალური დირექტორის ბრძანება №02/80 , 7 დეკემბერი 2020.  

დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.

 აღწერის წელი  მოსახლეობა  მამაკაცი  ქალი 1926ს. მაკალათია, „მთიულეთი“, ტფ., 1930, გვ. 11  15+21  6+8  9+13 2002  15  9  6 2014  2   1  1

 ლიტერატურა 

 გოგოჭური გ., ღამბაშიძე ი., მურვანიძე ბ., ოთხვანი ნ. “მთიულეთისა და ხევსურეთის 2020 წელს ჩატარებული არქეოლოგიური გათხრების მოკლე ანგარიში”. 2020 წელს ჩატარებული არქეოლოგიური გათხრების მოკლე ანგარიშების კრებული. თბ. 2021. გვ. 43-49.

სქოლიო

კატეგორია:დუშეთის მუნიციპალიტეტის სოფლები